Dramat glo nooit vir lêers gevra nie | Maroela Media
"Die Suid-Afrikaanse Polisiediens neem kennis van verskeie mediaberigte oor die voorkomende skorsing van lt.genl. Dramat, veral met verwysing na bewerings oor genl. Phiyega," het kapt. Paul Ramaloko, woordvoerder van die Valke, in 'n verklaring gesê. "Phiyega het nooit vir Dramat versoek om lêers oor 'n aantal hoëprofielondersoeke in te dien nie. Die Valke se ondersoeke oor Nkandla, 'n R60 miljoen-bedrogsaak in KwaZulu-Natal, mnr. John Block of die sentralisering van sekere lêers is ook nooit bespreek nie."
Die Sunday Times het vroeër berig 'n brief van Dramat aan polisieminister Nathi Nhleko is aan hulle uitgelek waarin Dramat onderneem om op vroeë pensioen te gaan op voorwaarde dat sy skorsing teruggetrek sal word. 'n Anonieme bron het aan die koerant gesê Dramat het geweier om lêers van die Valke te oorhandig rakende kwessies soos Nkandla, 'n R60 miljoen-bedrogsaak in KwaZulu-Natal en 'n ondersoek oor John Block, Noord-Kaapse voorsitter van die ANC en nasionale polisiekommissaris Riah Phiyega.
Intussen het die waarnemende hoof van die Valke, genl.maj. Mthandazo Ntlemeza, in 'n verklaring gesê hy wil die publiek verseker dat alle sake die nodige aandag sal geniet tydens sy ampstermyn.
Dit lyk vir my die generaal het die wit vlag gehys. Die oormag was te groot. Hy sal waarskynlik 'n stewige handdruk aangebied word by die onderhandelingstafel.